A 2015-ös Copa Américán is sikerült Argentínának eljutni a döntőig, ott azonban büntetőpárbaj után 4–1 arányban alulmaradtak Chilével szemben. Egy évvel később a Copa América történetének 100. évfordulóján megrendezésre került a Copa América Centenario. Argentína megint eljutott a döntőig, ahol ismét Chilével találkozott és újból büntetőkkel veszítette el a mérkőzést.